DĖL ŠILALĖS RAJONO SAVIVALDYBĖS ADMINISTRACIJOS TRAKSĖDŽIO SENIŪNIJOS IŠPLĖSTINĖS SENIŪNAIČIŲ SUEIGOS ATRINKTŲ PROJEKTŲ FINANSAVIMO IR LĖŠŲ SKYRIMO PROJEKTŲ ĮGYVENDINIMUI

2020 METAIS

2020 m. liepos 2 d. Nr. DĮV-603

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Nevyriausybinių organizacijų ir bendruomeninės veiklos stiprinimo 2020 metų veiksmų plano įgyvendinimo 1.1.5 priemonės „Stiprinti bendruomeninę veiklą savivaldybėse“ įgyvendinimo Šilalės rajono savivaldybėje aprašo, patvirtinto Šilalės rajono savivaldybės administracijos direktoriaus 2020 m. kovo 5 d. įsakymu Nr. DĮV-206 „Dėl Nevyriausybinių organizacijų ir bendruomeninės veiklos stiprinimo 2020 metų veiksmų plano įgyvendinimo 1.1.5 priemonės „Stiprinti bendruomeninę veiklą savivaldybėse“ įgyvendinimo Šilalės rajono savivaldybėje aprašo patvirtinimo“ (toliau – Savivaldybės aprašas), 24 ir 26 punktais, atsižvelgdamas į Traksėdžio seniūnijos išplėstinės seniūnaičių sueigos 2020 m. birželio 17 d. protokolą Nr. D3-6 (1.5):

1. S k i r i u :
   1. Drobūkščių kaimo bendruomenei 377,00 Eur projekto „Švenčių belaukiant“ įgyvendinimui, atitinkančiam Savivaldybės aprašo 10.5 papunktyje numatytai prioritetinei finansuotinai veiklai, bendruomenės narių (gyventojų) sutelktumui ir tarpusavio pasitikėjimui stiprinti, prasmingo vaikų bei jaunimo laisvalaikio užimtumo veiklų organizavimui, sporto ir sveikatingumo veiklai skatinti (prekių pirkimo išlaidoms apmokėti) 2020 m. IV ketvirtyje;
   2. Nevočių kaimo bendruomenei 377,00 Eur projekto „Susikurkime jaukią aplinką“ įgyvendinimui, atitinkančiam Savivaldybės aprašo 10.5 papunktyje numatytai prioritetinei finansuotinai veiklai, bendruomenės narių (gyventojų) sutelktumui ir tarpusavio pasitikėjimui stiprinti, viešo naudojimo patalpų pritaikymui bendruomenės poreikiams (židinio pirkimo išlaidoms apmokėti) 2020 m. IV ketvirtyje;
   3. Traksėdžio kaimo bendruomenei 378,00 Eur projekto „Vakarėjant“ įgyvendinimui, atitinkančiam Savivaldybės aprašo 10.5 papunktyje numatytai prioritetinei finansuotinai veiklai, bendruomenės narių (gyventojų) sutelktumui ir tarpusavio pasitikėjimui stiprinti, organizuojant vaikų ir jaunimo laisvalaikio užimtumą, bendruomenės narių kultūrinei ir švietėjiškai veiklai skatinti, sporto ir sveikatinimo veiklai skatinti (lauko palapinei pirkti) 2020 m. III ketvirtyje.
2. P a v e d u šio įsakymo 1.1, 1.2, 1.3 papunkčiuose nurodytų bendruomenių pirmininkams ne vėliau kaip per 15 kalendorinių dienų nuo šio įsakymo priėmimo dienos pasirašyti Projekto įgyvendinimo sutartį.
3. Į p a r e i g o j u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt), Traksėdžio seniūnijos, Drobūkščių, Nevočių ir Traksėdžio kaimų bendruomenių skelbimų lentose.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos arba įteikimo suinteresuotam asmeniui dienos.

Administracijos direktorius Valdemaras Jasevičius